Coba jelasin Kehidupan peribadi dari Mohammed bin Rashid Al Maktoum dalam bahasa melayu dong

Sheikh Mohammed mempunyai sekurang-kurangnya enam isteri dan 30 orang anak. . Perkahwinan pertama baginda pada tahun 1979 adalah dengan sepupu pertama baginda iaitu Sheikha Sheikha Hind binti Maktoum bin Juma Al Maktoum yang lahir sebagai anggota dalam keluarga pemerintah Dubai. Dia adalah Wanita Pertama Dubai, dan ibu kepada dua belas anak Sheikh Mohammed termasuk pengganti baginda, Hamdan bin Mohammed Al Maktoum (lahir 1982). Pada bulan September 2015, putera sulung baginda iaitu Sheikh Rashid bin Mohammed meninggal dunia kerana sakit jantung.

Isteri-isteri lain baginda termasuklah Sheikha Rand binti Mohammed Al-Banna dan Sheikha Delila Aloula, yang berasal dari Lubnan, Zoe Grigorakos, yang berasal dari Yunani, dan Sheikha Houria binti Ahmed Al M'aash adalah anak kelahiran Algeria. [132]

Isteri keenam Mohammed adalah Puteri Haya binti Hussein, dari Jordan yang merupakan puteri mantan almarhum Raja Hussein dan saudara tiri perempuan kepada Raja Abdullah II. Pasangan ini berkahwin pada 10 April 2004, dan mempunyai dua orang anak. Seorang anak perempuan, Al-Jalila, dilahirkan pada 2 Disember 2007, dan seorang lagi anak lelaki, Zayed, dilahirkan pada 7 Januari 2012. Sheikh Mohammed mengumumkan kelahiran anaknya Zayed di Twitter. Wanita pertama yang mewakili negara asalnya Jordan dalam sukan ekuestrian antarabangsa dan menjadi peserta Sukan Olimpik Musim Panas 2000 dalam acara pertunjukan melompat. Dia berkhidmat selama dua terma sebagai Presiden Persekutuan Sukan Ekuestrian Antarabangsa.

Sheikh Mohammed memiliki kapal layar Dubai, yang dibina oleh syarikat Jerman Blohm + Voss dan direka oleh pereka Inggeris Andrew Winch, pemilik Winch Design. Panjang kapal layar ini mencecah 162 meter (531 kaki), dan merupakan kapal layar ketiga terbesar di dunia pada tahun 2014 dengan kapasitinya yang memuatkan sehingga 115 orang termasuk kru. Kapal layar peribadi Sheikh yang lain adalah Alloya sepanjang 40 meter (130 kaki), yang dibina oleh Sanlorenzo pada tahun 2013.

Kekayaan keluarga Sheikh dianggarkan sekitar AS $4 bilion.